b'\n_START_ARTICLE_\nPlezajo\xc4\x8da lakota\n_START_SECTION_\nOpis\n_START_PARAGRAPH_\nPlezajo\xc4\x8da lakota ima do 120 cm dolgo le\xc5\xbee\xc4\x8de ali plezajo\xc4\x8derazvejano steblo s kvadratnim presekom. Robovi stebla so pora\xc5\xa1\xc4\x8deni z navzdol obrnjenimi dla\xc4\x8dicami, zaradi katerih se oprime drugih raslin, pa tudi obleke. Listi so podolgasto suli\xc4\x8dasti, proti vrhu \xc5\xa1ir\xc5\xa1i, na osnovi pa zo\xc5\xbeeni. Izra\xc5\xa1\xc4\x8dajo iz enega kolenca, po 6\xe2\x80\x938 listov na vsako kolence. Cvet je majhen in belkaste barve s \xc5\xa1tirimi ven\xc4\x8dnimi listi. Na enem peclju so 4 cvetovi, na zgornjem peclju pa so ponavadi trije cvetovi.\n_START_SECTION_\nZdravilne lastnosti\n_START_PARAGRAPH_\n\xc4\x8caj ali tinktura iz plezajo\xc4\x8de lakote se uporabljata pri te\xc5\xbeavah z limfnim sistemom, pri vnetjih bezgavk, tonzilitisu in zlatenici, zunanje pa tudi pri suhi ko\xc5\xbei in luskavici. Ker deluje diureti\xc4\x8dno pomaga pri vnetjih mehurja in drugih te\xc5\xbeavah s se\xc4\x8dili. Uporablja se tudi za zdravljenje razjed in oteklin, ki nastanejo zaradi zastajanja vode v telesu._NEWLINE_Plezajo\xc4\x8da lakota je u\xc5\xbeitna rastlina, katere listi in vr\xc5\xa1i\xc4\x8dki pred pojavom plodov se lahko kuhajo podobno kot \xc5\xa1pina\xc4\x8da. Zaradi oprijemalnih kaveljcev se obi\xc4\x8dajno ne u\xc5\xbeiva surova, \xc4\x8deprav bi se na\xc4\x8deloma lahko. Seme so v preteklosti u\xc5\xa1ili in pra\xc5\xbeili ter ga uporabljali na podoben na\xc4\x8din kot kavo, saj sta rastlini iz iste dru\xc5\xbeine.'